|  |
| --- |
| MAGYAR NYELVJÁRÁSOK 53 (2015): 131–210. |
| A DEBRECENI EGYETEM MAGYAR NYELVTUDOMÁNYI TANSZÉKÉNEK LEKTORÁLT FOLYÓIRATA |

# Tépe helynevei[[1]](#footnote-1)\*

Győrffy Erzsébet

Az alábbiakban közreadott élőnyelvi helynévanyagot a Tépén folytatott hely­név-szociológiai vizsgálataim során gyűjtöttem össze. (Az ehhez kapcsolódó tanulmányomat lásd jelen folyóirat 5–33. oldalán.) A helynevek összegyűjtésében segítséget az alábbi helyi lakosok nyújtottak: ifj. Balogh Sándor (38), Bordán Lajos (75), Farkas Lajos (69), Gál Lajos (80 év), Szabó Gáborné (80), Szénási László (68), Szőllősi Lajos (63).

**Tépe** *Tépe.* — A településnév eredetére a helyi lakosok nem tudnak ma­gya­rázatot adni. A név a 13. században, a Váradi Regestrumban bukkan fel először (1222/​1550: *Thepa*). A helynév-etimológiai szakirodalom szerint az elnevezés metoni­mikusan keletkezett a *tép* ige *-e* képzős folyamatos melléknévi igenévi származékra visszavezethető, tkp. ’tépő’ jelentésű *Tépe* személynévből (FNESz.). A személynévre az Árpád-kor forrásaiban találunk is adatokat (vö. 1274/1291: Lukach filium *Thepe* de Chue, ÁSz.).

**Ácé** lásd **Ácé-telep**

**Ácé-telep** *Ácé-telep ~ Ácé. —* A 47-es főút nyugati oldalán, a Szalányos kö­zelében egykoron létező öntözőtelep. Nevét onnan kapta, hogy azbesztcement csöveket (innen az *Ácé* rövidítés) használtak az öntözéshez. Egyik részét *Külső-Ácé***-**nek nevezik.

**Ady Endre utca** *Adi Endre utca ~ Temet¥ utca. —* A Rákóczi utcából déli irányba nyíló utca. Mai hivatalos neve *Ady Endre utca,* korábbi ***Temető utca*** elnevezése a temető közelségére utal.

**Agyaggödör 1.** lásd **Vályogvető gödör 1.**

**Agyaggödör 2.** lásd **Vályogvető gödör 2.**

**Alsó-Tó-hát** *Alsï-Tï***-***hát ~ Tï***-***hát alsï ~ Kis-Tï***-***hát. —* A Tó-hátnak a falutól távolabb eső, déli része. Szántó és legelő található benne. Az *Alsó-Tó-hát* elnevezés a *Tó-hát* szinonimájaként szereplő *Felső-Tó-hát*névvel áll korreláció­ban, míg a ***Kis-Tó-hát*** korrelációs párja a szintén a *Tó-hát-*tal azonos *Nagy-Tó-hát.*

**Avar-árok** *Avar-árok.* — A Kálló alján, az Öreg-kert mentén végighúzódó árok. A helybeliek szerint a névadás hátterében az állhat, hogy az árok környékén Tépén 1911-ben ásatásokat folytattak a régészek, s ennek során valóban elő is kerültek itt avar kori tárgyak, például egy 7. századi álcsat (ehhez lásd Kara­lyos-Szénási 2000: 18–22).

**Bajcsy-Zsilinszky utca** *Bajcsi-Zsilinszki utca ~ Major utca.* — Az utca a kas­télyt veszi körbe L-alakban. Mai hivatalos neve *Bajcsy-Zsilinszky utca,* korábbi ***Major utca*** elnevezése a kastély körüli egykori majorságra utal.

**Balogh-tanya** *Balog-tanya.* — Tanya a Péterszegi út keleti oldalán. Nevét a tulajdonosáról kapta.

**Baricsa dűlő 1.** *Baricsa düll¥.* — A Gát halmában, a domb mellett található dűlőút a Péterszegi út keleti oldalán. Nevét arról a személyről kapta, akinek a földje mellett haladt el.

**Baricsa-dűlő 2.** *Baricsa-düll¥.* — A Gát halmában, a domb mellett található szántóföld a Péterszegi út keleti oldalán. Nevét a tulajdonosáról kapta.

**Baricsa-kút** *Baricsa-kút.* — Egykori kút a Baricsa-tanyán.

**Baricsa-tanya** *Baricsa-tanya.* — Egykori tanya a Baricsa-dűlőben. Nevét a tulajdonosáról kapta.

**Békás** *Bíkás ~ Bíkás-f¥d.* — Szántó a külterület északkeleti részén. A hely­beliek egyértelműen a *béka* szóhoz kötik a nevet: a terület a korábban vízállásos Ó-Kálló közelében fekszik, így ott feltehetően valóban előfordultak békák.

**Békás-föld** lásd **Békás**

**Békás-lapos** *Bíkás-lapos.* — Legelő a Békásnak a belterülethez közelebb eső részén.

**Béke utca** *Béke utca ~ Zug utca.* — A Kossuth utcát és a Petőfi utcát átlósan összekötő utca, a falu keleti szélén. Hivatalos neve *Béke utca,* korábban ***Zug utcá-***nak nevezték, amelynek előtagjaként a *zug* ’szűk, rövid, utca, zsákutca’ földrajzi köznév szerepel (FKnT.).

**Békési dűlő** *Bíkísi düll¥.* — A Vonal nevű dűlővel párhuzamosan futó út, a Tilalmasra vezet. Nevét arról a személyről kapta, akinek a földje mellett elhaladt.

**Békési-föld** *Bíkísi-f¥d.* — Szántó a Tó-háti-csatornától délre. Nevét a tulaj­do­nosáról kapta.

**Békési-tanya** *Bíkísi-tanya.* — Egykori tanya a Békési-földön. Nevét a tulaj­do­nosáról kapta.

**Béla hídja** *Béla hídja ~ Béla-híd.* —A Horgason átívelő híd a Hármas­határban. Szántó Béla földje közelében található, innen kapta a nevét.

**Béla-kút** *Béla-kút.* — Kút a Borsó-zugban, a Béla hídja közelében. Szántó Béla földje közelében található, innen kapta a nevét.

**Belső-Horgas** *Bēs¥-Horgas* — A Horgasnak az út keleti oldalára eső része. A *Külső-Horgas* névvel áll korrelációban.

**Belső-Vonal** *Bēs¥-Vonal.* — Szántóföld, a Vonal nevű dűlőnek a falu bel­területé­hez közelebb eső része. A *Külső-Vonal* megnevezéssel áll korrelációban.

**Bika-erdő** *Bika-erd¥.* — Az Öreg-kert mellett található erdő. A téesz idején bikaistállók voltak itt.

**Bikaistálló** *Bikaistállï.* — A Bika-erdő közelében fekvő egykori istálló, ma már csak a romjai vannak meg.

**Bika-kút** *Bika-kút.* — A Külső-Horgasban a V. Szabó-föld végén ásott kút. Nevét onnan kapta, hogy a téesz idején itt itatták a bikákat.

**Bika-legelő** *Bika-legel¥.* — A Külső-Horgasban található legelő a Bika-kút körül. Ide hajtották ki a bikákat.

**Bika-zug** *Bika-zug.* — Szántó, legelő a falu keleti részén, melyet a Horgas csatorna fog körül. Nevét a helybeliek a téesz idején tartott bikákhoz kötik. A név utótagja a *zug* ’a folyó kanyarulatában lévő, illetve a folyóelágazások közötti száraz terület’ köznév (FKnT.).

**Bíró-nyilas** *Bírï-nyilas.* — Szántó a Péterszegi út keleti oldalán, a Halom-dombtól délre. A helybeliek szerint a neve onnan származik, hogy a falubeli bírók kapták ezt a földet megművelésre, amelyet aztán azok bérbe adtak. A *nyilas* földrajzi köznév ’részes művelésre átadott, esetleg eladott kaszáló’ jelentésben szerepel (FKnT.), ám a szót ilyen értelemben a helybeliek ma már nem ismerik.

**Bizsu-lapos** *Bizsu-lapos.* — A Solymosi-föld közepén lévő lapos. Előtagjá­nak eredete, jelentése a helybeliek számára ismeretlen.

**Bocskai utca** *Bocskai utca.* — A Rákóczi utcából dél felé nyíló második utca.

**Bordán-gát** *Bordán-gát.* — A Fő utca középső részével párhuzamosan futó gát. Nevét onnan kapta, hogy Bordán Lajos háza mögött fekszik.

**Borsó-zug** *Borsï-zug.* — Szántó, legelő a Horgas déli részén, a csatorna Észak­nyugati oldalán. A téesz idején ebbe a földbe hüvelyesféléket vetettek, innen kapta a nevét. A név utótagja a *zug* ’valamely határrész félreeső szeglete’ köznév (FKnT.).

**Budai-gát** *Budai-gát ~ Zsidï-gát.* — A Petőfi utcával szemben a Görbe-kertbe bevezető gát. A helybeliek ma már nem tudják, hogy az elnevezések elő­tagjai kikre utalhatnak, de a ***Zsidó-gát*** név véleményük szerint nem személynevet rejt, hanem egy zsidó felekezetű emberre vonatkozhat.

**Cigány-ér** *Cigány-ér.* — A Horgas csatorna egyik szakasza, a Külső- és a Belső-Vonal között folyik. A településen élnek ugyan cigány nemzetiségű embe­rek, a helybeliek azonban nem tudják hozzájuk kötni a névadás motivációját. Az elne­vezés talán a *cigánypatak* ’vízmosás’ köznévvel (FKnT.) hozható összefüg­gésbe.

**Cikkelyek** *Cikkelyek* ~ *Csendőr-cikkely.* — Szántó a Szalányos vízfolyás észa­ki oldalán a külterület északnyugati részén. A *cikkely* földrajzi köznév jelentése: ’hegyesszögben végződő földterület’ (FKnT.). A ***Csendőr-cikkely*** nevét onnan kapta, hogy egykor a csendőröknek mértek ki itt földet.

**Csárda-lapos** *Csárda-lapos.* — Legelő a 47-es út keleti oldalán, a külterület északi részén. Nevét onnan kapta, hogy hajdanában egy csárda állt itt.

**Csendőr-cikkely** lásd **Cikkelyek**

**Csetreki-föld** *Csetreki-f¥d.* — A Békési-föld mellett található szántó. Nevét a tulajdonosáról kapta.

**Csonka-Horgas** *Csonka-Horgas.* — Földterület a falu délkeleti részén a Horgas csatorna mentén. A csatorna másik oldalán a Mély-Horgas található.

**Csonkakút** *Csonka-kút.* — Legelő a Belső-Horgas mellett. Nevét egy hajdan itt lévő kútról kapta.

**Csorda-kút** *Csorda-kút ~ Két-kert közi kút.* — Kút a Két-kert közében, a Görbe-kert és az Öreg-kert között. Innen ered a ***Két-kert közi kút***elnevezése. A *Csorda-kút* nevet pedig onnan kapta, hogy itt itatták egykor a csordát.

**Csürhe-part** *Csürhe-part ~ Gyalmos-part.* — Legelő a Gyalmos partján. A *Csürhe-part* elnevezés arra utal, hogy ide terelték ki a disznókat.

**Dallasz** lásd **Farkas-tanya**

**Dallasz-tanya** lásd **Farkas-tanya**

**Deák-tanya** *Deják-tanya ~ Sertéstelep. —* A Péterszegi út nyugati oldalán található tanya. Korábban a Téeszközpont része volt, itt állt a sertéstelep. Későbbi nevét tulajdonosáról kapta.

**Disznófürdő** *Disznïfürd¥ ~ Disznïfüröszt¥.* — A Gyalmoson kialakult vizes-saras hely, ahová az artézi kút vize lefolyt és megállt. Itt fürödtek a disznók.

**Disznófürösztő** lásd **Disznófürdő**

**Disznókút** lásd **Kapás**

**Dózsa György utca** *Dózsa György utca ~ Mester utca. —* A faluból dél felé kivezető utca, melynek folytatása a Péterszegi út. Korábbi ***Mester utca*** nevét onnan kapta, hogy sok mesterember lakott az utcában.

**Dögtemető** *Dögtemet¥.* — Szántóföld az egykori téeszközponttól északnyu­gatra, az egykori dögtemető körül.

**Dögtemető-lapos** *Dögtemet¥-lapos.* — Kaszáló a Dögtemetőnél.

**Égési-oldal** *Égési-oldal ~ Égés-oldal.* — Legelő a Horgas északkeleti oldalán. A névadás indítékát a helybeliek nem ismerik.

**Eklézsia** *Eklézsia ~ Eklézsia-föld ~ Pedagïgusf¥d*. — Szántóterület a kastély alatt, a Belső-Vonal északi részén. Egykor az egyház illetményföldje volt, erre utalnak a *Eklézsia* és *Eklézsia-föld* elnevezések, majd a szocializmus idején ’pedagógusok illetményföldje’ jelentésű ***Pedagógusföld*** névvel nevezték meg a helyet (vö. HBmFn. 1.).

**Eklézsia-föld** lásd **Eklézsia**

**Epres-erdő** *Epres-erd¥.* — A Bikaistálló közelében a Békás-laposnál lévő eperfaerdő.

**Epres-kert** *Epres-kert.* — Az Égési-oldal faluhoz közelebb eső részén lévő eperfaültetvény.

**Erzsébet-domb** lásd **Mérges-domb**

**Ezeréves-domb** lásd **Mérges-domb**

**Fábián-föld 1.** *Fábján-f¥d.* — A Vonal nevű dűlő mellett a Gergely-kútnál lévő föld. Nevét a tulajdonosáról kapta.

**Fábián-föld 2.** *Fábján-f¥d.* — A Nagykútban található szántó. Nevét a tulaj­donosáról kapta.

**Farkas-tanya** *Farkas-tanya ~ Dallasz ~ Dallasz-tanya.* — A Szalányos út mellett fekvő tanya. Nevét a tulajdonosáról kapta. ***Dallasz*** és ***Dallasz-tanya*** néven is ismerik, a tanya ugyanis az 1990-es években épült, amikor a *Dallas* című sorozatot vetítették a televízióban.

**Fegyverneki-föld** *Fegyverneki-f¥d.* — Szántóföld a Péterszegi hídnál a Gáthalmán túl. Nevét a tulajdonosáról kapta.

**Fegyverneki–Tíkász-föld** *Fegyverneki***–***Tíkász-f¥d.* — A Fegyverneki és a Tíkász családok birtokában lévő *Fegyverneki-föld* és *Tíkász-föld* összefoglaló neve.

**Felső-Tó-hát** lásd **Tó-hát**

**Felszabadulás utca** *Felszabadulás utca.* — Az Ady Endre utca folytatása.

**Fő utca** *F¥ utca ~ Sztálin utca ~ Lenin utca*. — A falu központjából észak felé vezető utca. Mai hivatalos neve *Fő utca,* az idősebb generáció emlékeiben élnek még a korábbi ***Sztálin utca*** és ***Lenin utca*** elnevezések is.

**Füzes** *Fűzes.* — Kis erdő a falu alatt a Gyalmos szélén.

**Gál Barna-lapos** lásd **Gál-lapos**

**Gál-lapos** *Gál-lapos ~ Gál Barna-lapos.* — Kaszáló a Repcekút dűlőnél. Nevét a tulajdonosáról kapta.

**Gát halma** *Gát halma.* — Szántó a Péterszegi út keleti oldalán, közel a falu déli határához. A név eredete, jelentése a helybeliek számára ismeretlen. *Halom* ’alacsony domb; mesterséges földhányás’ (FKnT.) utótagjából arra következ­tet­hetünk, hogy eredetileg a területen kiemelkedő dombot jelölhette. Talán összefüg­gésbe hozható az árvízvédelmi gátakkal is.

**Gát halma domb** *Gát halma domb.* — Nagyobb domb a Gát halmán.

**Gát halma lapos** *Gát halma lapos.* — Kaszáló a Gát halmán.

**Gát halma nádas** *Gát halma nádas.* — Nádas a Gát halmán.

**Gát halma rét** *Gát halma rét.* — Rét a Gát halmán.

**Gázcseretelep** *Gázcseretelep ~ Gáztelep.* — A 47-es főút keleti oldalán, a Kapás dűlőút mellett működő gázcseretelep.

**Gáztelep** lásd **Gázcseretelep**

**Gergely-kút** *Gergely-kút ~ Tï-hát-kút.* — Kút az Eklézsiánál a Horgas elága­zásának a közelében. A *Gergely-kút* név előtagjában egy hajdan a Dózsa György utcán lakó személy keresztneve rejlik, aki ma már az idősebb generáció emlékezetében is csupán *Gergely bácsi*-ként él, vezetéknevére nem emlékeznek. A Tó-hát közelsége miatt ***Tó-hát-kút*** néven is említik.

**Görbe-kert** *Görbe-kert.* — A település keleti részén a Derecskéhez tartozó Telekig húzódó terület. Nevét a földterület görbe alakjáról kapta.

**Gyalmos** *Gyalmos.* — Legelő (egykor tó) a Béke utca és a Horgas között. Nevében a *gyalom* ’hosszú kerítőháló, melynek közepén zsák van’ (TESz.) szó­ból számazó *gyalmos* ’gyalommal halászható víz’ (FKnT.) földrajzi köznév rej­lik, de ezt a helybeliek — bizonyára a tó megszűnésével is összefüggésben — ma már nem ismerik.

**Gyalmos híd** *Gyalmos-híd.* — A Gyalmosnál a Horgason átívelő híd.

**Gyalmos-part** lásd **Csürhe-part**

**Gyékényes** *Gyíkínyes.* — Kaszáló, mely a kastély alá fut be, a falu és a temető között húzódik.

**Gyulai-erdő** *Gyulaji-erd¥.* — Erdő a Kálló közének keleti szélén.

**Gyulai-föld** *Gyulaji-f¥d.* — Szántó, rét, kaszáló a Gáthalmán kívül, a péterszegi határnál. Nevét a tulajdonosáról kapta.

**Gyulai-gát** *Gyulaji-gát.* — Gát a Gyulai-kút közelében. Nevét arról a sze­mély­ről kapta, akinek a legközelebb volt hozzá a háza.

**Gyulai-kút** *Gyulaji-kút.* — Kút a Gyulai-gát közelében. Nevét arról a sze­mélyről kapta, akinek a legközelebb volt a kúthoz a háza.

**Hajnal utca** lásd **Kossuth utca**

**Halom alja** *Halom alja.* — A Péterszegi út mentén, az agyagvető gödörnél lévő terület.

**Halom-domb** *Halom-domb.* — Kiemelkedés a Péterszegi útnak a faluhoz kö­zel eső, keleti oldalán.

**Halom-kút** *Halom-kút.* — Kút a Halom-dombnál.

**Halom-lapos** *Halom-lapos.* — Legelő a Halom-dombnál.

**Halom-part** *Halom-part.* — A Halom-domb környéke. A név utótagja a *part* ’domboldal, emelkedő’ földrajzi köznév (FKnT.).

**Hármas-domb** *Hármas-domb ~ Hármashatár-domb*. — Kis domb a Hármas­határnál.

**Hármashatár** *Hármashatár.* — Az a terület, ahol Péterszeg, Tépe és Konyár határa összeér.

**Hármashatár-domb** lásd **Hármas-domb**

**Határárok** *Határárok.* — Árok a péterszegi határ szélén.

**Határ-lapos** *Határ-lapos.* — Kaszáló a Mély-Horgasban a péterszegi határnál.

**Hatház** *Hatház.* — A Felszabadulás utcát és a Dózsa György utcát összekötő kis utcarész, ahol ma is hat ház található. A Felszabadulás utcához tartozik.

**Hegyes-föld** *Hegyes-f¥d.* — Földterület, szántó a Vonal nevű dűlő végén. Alakjáról kapta a nevét.

**Homokgödör** *Homokgödör.* — Homokhordásra használt gödör a Két-kert közében.

**Horgas 1.** *Horgas ~ Horgos ~ Horgas-csatorna ~ Kis-kubik.* — A Kállóba tor­kolló vízfolyás a külterület déli részén. A nevet a helybeliek *Horgos* és *Horgas* alakban egyaránt használják, s ezek az elnevezések a meder kacskaringós alakjára utalnak. A ***Horgas-csatorna*** elnevezés inkább hivatalos státuszú, a helybeliek rit­kábban használják. A ***Kis-kubik*** név *kubik* utótagja ’kubikoláskor keletkezett gö­dör’ jelentésű (FKnT.), korrelációs párja a *Nagy-kubik,* ami a Szalányost nevezi meg.

**Horgas 2.** *Horgas ~ Horgos.* — Szántó, legelő a Horgas csatorna keleti belső kanyarulatában. Két része a *Belső-*és a*Külső-Horgas.*

**Horgas-csatorna** lásd **Horgas**

**Horgas-híd** *Horgas-híd ~ Horgos-híd.* — A Szerfás közelében a Horgason átívelő híd.

**Hosszú-lapos** *Hosszú-lapos.* — Lapos a V. Szabó-földben.

**Hunyadi utca** *Hunyadi utca.* — A 47-es főút felől haladva a Rákóczi utcából jobbra nyíló első utca.

**Imre sor** *Imre sor.* — Utcarész, amely beolvadt a Petőfi utcába. Nevét onnan kapta, hogy az utcában álló hat ház mindegyikének Imre nevű személy volt a tulajdonosa.

**Jegyző-föld** *Jegyz¥-f¥d.* — Szántó a 47-es főút mentén a falu Déli sza­ka­szán. Nevét onnan kapta, hogy a jegyző használhatta a földet.

**Jegyző-tanya** *Jegyz¥-tanya.* — Egykori tanya a Jegyző-földön. Nevét tulaj­donosáról kapta.

**József Attila utca** *József Atilla utca.* — A Rákóczi utcából észak felé induló és ugyanoda visszatérő utca.

**Kákás-lapos** *Kákás-lapos.* — Lapos a Gyulai-földben.

**Kálló 1.** lásd **Szalányos 1.**

**Kálló 2.** *Kállï.* — A Kálló vízfolyás konyári ága, mely a település déli hatá­rában folyik. Az elnevezés valószínűleg szláv eredetű jövevénynév (vö. ősszl. *\*Kalьno* tkp. ’sáros, iszapos’, FNESz. *Nagykálló*).

**Kálló alja** *Kállï alja.* — Az Ó-Kálló mellett húzódó terület az Öreg-kert mentén.

**Kálló-köz** *Kállï-köz.* — Az Ó-Kálló által körülvett terület.

**Kálló völgye** *Kállï völgye.* — Az Ó-Kálló völgye a központtól északkeletre.

**Kalmár-föld** *Kalmár-f¥d.* — Szántó a Csonka-Horgastól északnyugati irány­ban, a Parti-földnél. Nevét a tulajdonosáról kapta.

**Kapás** *Kapás ~ Disznïkút. —* Szántóföld a Péterszegi út nyugati oldalán. A *Kapás* elnevezését onnan kapta, hogy kapálással művelhető lucernát vetettek bele. A területen hajdan fekvő, disznók itatására szolgáló kút után ***Disznókút*-**nak ne­vezték.

**Kapás dűlő** *Kapás düll¥.* — Dűlőút a Kapás nevű dűlő északi részen.

**Karajános** *Karajános.* — Legelő a Kapás déli részén, a Község-föld északi szélén. Nevét a tulajdonosáról, Kara Jánosról kapta.

**Kati-ér** lásd **Szalányos 1.**

**Kati-kút** *Kati-kút.* — Kút a Hajnal utcán kivezető út keleti oldalán. A hely­beliek ma már nem tudják, hogy a név előtagja pontosan kit jelölhetett.

**Kelemen-föld** *Kelemen-f¥d.* — A Lehajtó út közelében található szántó. Ne­vét a tulajdonosáról kapta.

**Kendáztató gödör** lásd **Vályogvető gödör 2.**

**Kerek-kút** *Kerek-kút.* — Kút a Kerek-réten.

**Kerek-rét** *Kerek-rét.* — Rét a tépei és a derecskei határon.

**Kert köze** lásd **Két-kert köze**

**Kert közi legelő** *Kert közi legel¥.* — Legelő a Két-kert közénél.

**Kert-zug** *Kert-zug.* — Az Öreg-kert által körülölelt terület.

**Két-kert köze** *Két-kert köze ~ Kert köze.* — Átjáró az Öreg-kert és a Görbe-kert között.

**Két-kert közi kút** lásd **Csorda-kút**

**Kis dűlő** *Kis düll¥.* — Dűlőút a Kistemető és a Szalmás-kert között.

**Kis-erdő** *Kis-erd¥.* — Erdő a derecskei határnál a falu északkeleti részén.

**Kis-Kálló** lásd **Ó-Kálló**

**Kis-kubik** lásd **Horgas**

**Kiss Ferenc laposa** *Kis Ferenc lapossa.* — Kaszáló, legelő a 47-es főút mentén a Gázcseretelep és a Vadász-föld között. Nevét a tulajdonosáról kapta.

**Kiss Lajosné hídja** *Kis Lajosné hídja.* — Híd a Péterszegi úton az egykori té­esz­központnál. Kiss Lajosné egykori földje közelében található, innen kapta a nevét.

**Kistemető** *Kistemet¥.* — Földterület a falu belterületén. Nevét onnan kapta, hogy itt található a régi temető.

**Kis-Tó-hát** lásd **Alsó-Tó-hát**

**Kossuth utca** *Kosut utca ~ Hajnal utca.* — A faluból Konyár felé kivezető utca. Hivatalos neve *Kossuth utca.* Korábban — mivel a nap ebből az irányból kel fel — ***Hajnal utcá***-nak nevezték.

**Kovács Ernő laposa** *Kovács Ern¥ lapossa.* — Rét, szántó a Kati-kútnál. A Belső-Horgashoz tartozott. Nevét a tulajdonosáról kapta.

**Kovács-föld 1.** *Kovács-f¬d.* — Föld a Repce-kút dűlő nyugati oldalán. Nevét a tulajdonosáról kapta.

**Kovács-föld 2.** lásd **Vereskút**

**Kovács-lapos** *Kovács-lapos.* — Földterület a Vereskút nevű föld nyugati szélén.

**Kökényes** *Kökínyes* — Egykori bokros, bozótos a Liliomos mellett.

**Köles-föld** *Köles-f¥d.* — Legelő a Szalányos vízfolyás és az Olcsó-kút között.

**Körtélyes** *Körtílyes ~ Körtvíly-lapos.* — Legelő a 47-es főút nyugati oldalán, a falu legészakibb részén.

**Körtvély-lapos** lásd **Körtélyes**

**Község-föld** *Közsíg-f¥d ~ Közsíg f¥dje ~ Sïskút.* — Szántó a Kapás dűlő déli részén.

**Kút utca** lásd **Petőfi utca**

**Külső-Ácé** *Kűs¥-Ácé.* — Az Ácé-telepnek a településhatár felé eső része.

**Külső-Horgas** *Kűs¥-Horgas.* — A Horgasnak a Gyalmosról kivezető út nyu­gati oldalán fekvő része. A *Belső-Horgas* névvel áll korrelációban.

**Külső-Vonal** *Kűs¥-Vonal.*— A Vonal nevű dűlőnek a falu belterületétől tá­volabb eső, déli része. A *Belső-Vonal* megnevezéssel áll korrelációban.

**László Ernő tanyája** lásd **László tanya**

**László-kút** *Lászlï-kút.* — Kút a László-kút dűlő mellett. Nevét a tulaj­dono­sáról kapta.

**László-kút dűlő** *Lászlï-kút düll¥.* — Dűlőút a 47-es főút nyugati oldalán. Nevét a mellette található kútról kapta.

**László-tanya** *Lászlï tanya ~ Lászlï Ern¥ tanyája.* — Tanya a kastélyhoz közeli Vályogvető gödörnél, az Eklézsia mellett. Nevét a tulajdonosáról kapta.

**Legény-dűlő** *Legín-düll¥.* — Szántó a Tilalmas mellett, a falu déli részén. Nevét onnan kapta, hogy a második világháborúban a frontról hazatérő harminc év fölötti nőtlen katonáknak itt osztottak földet.

**Lehajtó út** *Lehajtï út.* — Út, ezen hajtották le az állatokat a Mintalegelőre.

**Lenin utca** lásd **Fő utca**

**Liliom-lapos** lásd **Liliomos**

**Liliomos** *Lilijomos ~ Lilijom-lapos.* — Kaszáló, legelő a Tag-erdő keleti oldalán. Nevét onnan kapta, hogy feltűnő vadvirágok nőttek a területen.

**Lopó-gát** *Lopï-gát.* — Gát a belterülettől délre a kastély alatt, közel a Vályogvető gödörhöz. A név eredetét a helybeliek azzal magyarázzák, hogy 1940-ben itt „lopódzott be” a faluba a víz az áradás idején.

**Major utca** lásd **Bajcsy-Zsilinszky utca**

**Makkos-erdő 1.** *Makkos-erd¥.* — Tölgyerdő a falu északi részén, a Tag-erdő része.

**Makkos-erdő 2.** *Makkos-erd¥.* — Tölgyerdő a Békástól ÉNy-ra.

**Marci-lapos** *Marci-lapos.* — Rét, kaszáló a Tanítóföldnél. A helybeliek ma már nem tudják, hogy a név előtagja pontosan mely személyt jelölhette.

**Méhes** *Míhes.* — Terület a Dózsa György utcán, most a sportpálya található a helyén. Nevét onnan kapta, hogy egy méhekkel foglalkozó ember élt itt.

**Mély-Horgas** *Mély-Horgas.* — Földterület a falu délkeleti szélén, a Horgas veszi körül.

**Mérges** *Mírges ~ Mírges-tábla.* — Legelő a falu északi részén a 47-es főút keleti oldalán. A helybeliek nem ismerik a név eredetét, némelyek azzal magya­rázzák az elnevezést, hogy aki ennek a területnek a borát issza, az mérges lesz.

**Mérges-domb** *Mírges-domb* ~ *Erzsébet-domb ~ Ezeréves-domb. —* Kiemel­kedés a Mérgesben. Az idősebbek ismerik a domb ***Erzsébet-domb*** és ***Ezeréves-domb*** elnevezéseit is, ezek ide kapcsolása azonban bizonytalan. A helybeliek sze­rint az *Erzsébet-domb* név annak állít emléket, hogy Erzsébet királyné Romá­niából hazafelé tartva ennél a dombocskánál pihent meg. Némelyek szerint az Erzsébet-domb a Görbe-kertnél fekszik. Az *Ezeréves-domb* elnevezést a helybe­liek a honfoglalás ezeréves évfordulójával hozzák kapcsolatba.

**Mérges-kert** *Mírges-kert.* — Zártkertek a 47-es főút közelében a Rákóczi utca déli oldalán. Neve a Mérges közelségére utal.

**Mérges-tábla** lásd **Mérges**

**Mester utca** lásd **Dózsa György utca**

**Mintalegelő** *Mintalegel¥.* — Föld a Horgasban, egykor a téesz legelője volt. A *mintalegelő* köznév gyepgazdálkodási szakszó, egyfajta gyepjavítási módszer­re utal (vö. pl. Salamon–Németh–Mihályfi–Koltai 2007).

**Nádas-árok** *Nádas-árok.* — Árok a László-kút közelében.

**Nagy-gát** *Nagy-gát.* — Gát a Kossuth utcával párhuzamosan, a Görbe-kert és az Öreg-kert mentén.

**Nagy-kubik** lásd **Szalányos 1.**

**Nagykút** *Nagykút.* — Legelő a külterület déli részén a Péterszegi út nyugati oldalán.

**Nagy-Sóskút** *Nagy-Sïskút.* — Földterület a Tilalmasban. Valamikor kaszáló volt, utána felszántották. A *Község-föld* szinonimájaként szereplő *Sóskút* névvel áll korrelációban.

**Nagy-szik** *Nagy-szík.* — Legelő a Péterszegi út keleti oldalán, a Horgas veszi körül.

**Nagy-szik-lapos** *Nagy-szík-lapos.* — Lapos a Nagy-sziken.

**Nagy-Tó-hát** lásd **Tó-hát**

**Nagy utca** lásd **Petőfi utca**

**Nyárfás** *Nyárfás.* — Erdő, a Gyulai-erdő része a Kálló közének keleti szélén.

**Nyúl-zug** *Nyúl-zug.* — Szántóföld a Község-földnél a Jegyző-föld közelében. A helybeliek szerint onnan kapta a nevét, hogy sok nyúl volt ezen a területen.

**Ó-Kálló** *Ó-Kállï ~ Kis-Kállï.* — A Kálló korábbi medre, mely mára ki­szá­radt, az Öreg-kertet veszi körül.

**Olcsókút** *Ócsïkút ~ Szabï-tanya.* — Szántóföld és tanya a 47-es főút nyu­gati részén. Az *Olcsókút*elnevezés a helybeliek szerint talán azzal függhetett össze, hogy a terület talaja igen szikes, száraz, azaz „olcsó” föld. Jelenlegi tulajdonosa után ***Szabó-tanya*** néven is ismerik.

**Öreg-kert** *Öreg-kert ~ Vín-kert.* — Földterület a belterülettől északkeleti irányban. Árvíz esetén ide folyik a víz. A helybeliek szerint onnan kapta a nevét, hogy itt voltak a legrégebbi kertek.

**Pál völgye** *Pál vőggye.* — Rét a Sertéstelep közelében. A helybeliek ma már nem tudják, hogy a név előtagja pontosan mely személyt jelölhette.

**Pap-lapos** *Pap-lapos.* — Lapos a konyári és a derecskei Kálló ágak összefolyá­sánál. A helybeliek ma már nem tudják, hogy a név előtagja pontosan kit jelölhetett.

**Papp Sándor laposa** *Pap Sándor lapossa.* — Szántó a Tilalmas dűlő északi oldalán. Nevét a tulajdonosáról kapta.

**Papp-tanya** *Pap-tanya.* — Szántó a Tó-háton. Nevét a tulajdonosáról kapta.

**Parti-fasor** *Parti-fasor.* — Fasor a Parti-földnél.

**Parti-föld** *Parti-f¥d.* — Rét és szántó a Pál völgye déli részén. Nevét a tulajdonosáról kapta.

**Pedagógusföld** lásd **Eklézsia**

**Péterszegi híd** *Péterszegi híd.* — A Péterszegi úton a Kállón átvezető híd.

**Péterszegi út** *Péterszegi út.* — A falu délkeleti részén Szentpéterszeg felé ve­zető út.

**Petőfi utca** *Petőfi utca ~ Nagy utca ~ Kút utca*. — A Kossuth utcából nyíló, a Dózsa György utcába torkolló utca. Korábban ***Nagy utcá***-nak hívták, mivel igen széles volt, itt hajtották ki az állatokat a legelőre. ***Kút utcá***-nak a rajta található kút miatt nevezték.

**Pótlék** *Pótlík ~ Pótlíkok.* — Szántó, kaszáló a 47-es főút nyugati oldalán. A névben a *pótlék* ’parcellázás során pótlásként adott földdarab’ (FKnT.) földrajzi köz­név az idősebbek számára mai napig érthető.

**Pulyka-erdő** *Pulyka-erd¥ ~ Pulykás-erd¥ ~ Tyúk-erd¥.* — A téesz által te­lepítette erdő, ahol pulykákat tartottak. Egyesek szerint azonos a ***Tyúk-erdő-***vel, míg mások úgy vélik, hogy a *Tyúk-erdő* máshol lehetett, de azonosítani nem tudták.

**Rákóczi utca** *Rákóci utca* ~ *Sugárút* ~ *Rákosi Mátyás utca.* — A 47-es főút felől a faluközpontba bevezető egyenes utca. ***Sugárút*** néven is említik. Az idő­sebb generáció tagjai szerint ***Rákosi Mátyás utcá***-nak is nevezték.

**Rákosi Mátyás utca** lásd **Rákóczi utca**

**Rektor-föld** *Rektor-f¥d.* — Szántó a Péterszegi úttól keletre a Pál völgye mellett, a Tanítóföld szomszédságában. A névben a *rektor* ’〈felekezeti elemi iskolában〉 igazgató tanító’ (DCSz.) tájszó fedezhető fel.

**Repce-kút dűlő** *Repce-kút düll¥. —* Dűlőút a Kapás nyugati oldalán. A név eredetét a helybeliek ma már nem ismerik.

**Rezes-föld** *Rezes-f¥d.* — Föld a Nagykút és a Szántó Géza földje mellett. Nevét a tulajdonosáról kapta.

**Rezes-lapos** *Rezes-lapos.* — Lapos a Rezes-földben.

**Rucás-lapos** *Rucás-lapos.* — Kaszáló, helye bizonytalan: talán a Kákás-lapos közelében lehetett a Gyulai-földben. A név előtagjában a *ruca* ’kacsa’ tájszó szerepel (DCSz.).

**Sáska-árok** *Sáska-árok.* — Árok a Sertésteleptől délre, a Péterszegi út keleti oldalán.

**Sásos-lapos** *Sásos-lapos.* — A Tag-erdő mögött húzódó terület.

**Sertéstelep** lásd **Deák-tanya**

**Solymosi-föld** *Solymosi-f¥d.* — Szántó a Borsó-zugban. Nevét a tulaj­do­no­sáról kapta.

**Sóskút** lásd **Község-föld**

**Sóskúti-csatorna** *Sïskúti-csatorna.* — Csatorna a Sóskútnak is nevezett Község-föld mellett, a Kállóba folyik bele.

**Sugárút** lásd **Rákóczi utca**

**Szabó-tanya** lásd **Olcsó-kút**

**Szakadék** *Szakadík.* — Üres telek a Fő utca középső részén.

**Szalányos 1.** *Szalányos ~ Kállï ~ Nagy-kubik ~ Kati-ér.* — A Kálló derecs­kei ága, a 47-es főút keleti oldalán folyik. A helybeliek főleg *Szalányos*-nakne­vezik, de említik ***Kálló***-ként és ***Nagy-kubik***-ként is. Nevének eredete isme­retlen. A *Nagy-kubik* névforma a *Horgas* szinonimájaként szereplő *Kis-kubik-*kal áll kor­relációban. A ***Kati-ér***elnevezés a vízfolyás teljes hosszán, azaz egészen Debrecenig ismert. Kiss Lajos szerint a név előtagjában a *Katalin* név becéző alakja szerepel (vö. FNESz.).

**Szalányos 2.** *Szalányos.* — Dűlő a 47-es főút nyugati részén. Nevét a víz­folyásról kapta.

**Szalányos-híd** *Szalányos-híd.* — A Szalányoson átívelő híd.

**Szalányos út** *Szalányos út.* — Út a Szalányos dűlő mentén, a 47-es főút nyu­gati oldalán.

**Szalmás-kert** *Szalmás-kert.* — Szántó a kastélytól délre, a Cigány-érig tart. Egykor istállók voltak itt.

**Szántó Géza földje** *Szántó Géza földje.* — Szántó a Péterszegi út nyugati oldalán, majdnem a falu legszélén található. Nevét a tulajdonosáról kapta.

**Szénási-lapos** *Színási-lapos.* — Szántó, kaszáló a Tilalmas dűlőben. Nevét a tulajdonosáról kapta.

**Szentesi-föld** *Szentesi-f¥d.* — Szántó a külterület délkeleti részén a Parti-földtől kijjebb. Nevét a tulajdonosáról kapta.

**Szerfás** *Szerfás ~ Szerfás-erd¥*. — Kis erdő a Horgas csatorna mellett. A név­ben a *szerfa* ’két ágason keresztbe fektetett rúd, amelyre tárgyakat akasz­tanak’ köznév rejlik (DCSz.).

**Szerfás-erdő** lásd **Szerfás**

**Sztálin utca** lásd **Fő utca**

**Szűcs-föld** *Szűcs-f¥d.* — Szántó a Nagy-sziken, a Kelemen-föld falu felőli része. Nevét a tulajdonosáról kapta.

**Szűcs híd** *Szűcs híd.* — A Szűcs-földnél lévő híd.

**Tag-erdő** *Tag-erd¥.* — Erdő a falu északi részén a derecskei határ mentén.

**Táncsics utca** *Táncsics utca.* — A belterület déli részén lévő utca, a Bajcsy-Zsilinkszky utca egyik részével párhuzamos.

**Tanítóföld** *Tanítóf¥d.* — A tanítók járadékföldje a Rektor-föld mellett.

**Téeszközpont** *Téeszközpont ~ Téeszudvar ~ Tó-háti-tanya.* — A téesz egy­kori központja a péterszegi út nyugati oldalán. Korábban elhelyezkedése alapján ***Tó-háti-tanyá***-nak hívták.

**Téeszudvar** lásd **Téeszközpont**

**Temető utca** lásd **Ady Endre utca**

**Tíkász-föld** *Tíkász-f¥d.* — Föld a Péterszegi hídnál a Gáthalmán túl. Nevét a tulajdonosáról kapta.

**Tíkász-kút dűlő** *Tíkász-kút düll¥.* — Dűlőút a 47-es főúttól nyugatra, az Ácé-telep déli oldálán.

**Tilalmas** *Tilalmos ~ Tilalmas.* — Szántó a Repcekút dűlő nyugati oldalán. A *tilalmas* ’legeltetés elől elzárt terület’ (FKnT.) földrajzi köznévből alakult, ám e jelentését a helybeliek ma már nem ismerik.

**Tilalmas dűlő** *Tilalmas düll¥.* — A Tilalmast átszelő dűlőút.

**Tó-hát** *Tï-hát ~ Nagy-Tï-hát ~ Fels¥-Tï-hát.* — Legelő, szántó a Péter­szegi út nyugati oldalán az egykori téeszközpont mellett. Az általánosan használt *Tó-hát* elnevezés mellett ismerik még ***Nagy-Tó-hát***-ként és ***Felső-Tó-hát***-ként is. A *Nagy-Tó-hát* a *Kis-Tó-hát* névvel áll korrelációban, míg a *Felső-Tó-hát* korre­lációs párja az *Alsó-Tó-hát*. A helybeliek nem tudnak arról, hogy lett volna tó Tépén, a település külterülete azonban korábban igen vizes volt. A terület valóban hát jellegű, azaz enyhén kiemelkedik a környezetéből.

**Tó-hát alsó** lásd **Alsó-Tó-hát**

**Tó-hát híd** *Tïhát híd.* — Híd a Horgason a Gergely-kút környékén, a Tó-hát közelében.

**Tó-háti-csatorna** *Tïháti-csatorna.* — A Tó-háton átfolyó csatorna.

**Tó-háti-tanya** lásd **Téeszközpont**

**Tó-hát-kút** lásd **Gergely-kút**

**Tolvaj-lapos** *Tolvaj-lapos.* — Lapos a Szentesi-föld mellett. Nevének előtag­ja személynév és köznév egyaránt lehet, a név eredetét a helybeliek nem ismerik.

**Tóth András-lapos** *Tït András-lapos.* — Lapos terület a Solymosi-földben. Nevét a tulajdonosáról kapta.

**Tyúk-erdő** lásd **Pulyka-erdő**

**Uraság-föld** *Uraság-f¥d ~ Uraság f¥dje.* — Földterület, szántó a 47-es főút nyugati oldalán. Nevét onnan kapta, hogy a föld a nagyváradi prépostság tulaj­donában volt: az *uraság* szó a névben az egyházi személyekre utal.

**Uraság-lapos** *Uraság-lapos.* — Legelő a Kálló-közben. Onnan kapta a nevét, hogy a föld a nagyváradi prépostság tulajdonában volt: az *uraság* szó a névben az egyházi birtokokra utal.

**Vadász-föld** *Vadász-f¥d.* — Szántó a 47-es főút közepén, a keleti oldalán. Ne­vét a tulajdonosáról kapta.

**Vályogvető gödör 1.** *Vályogvet¥ gödör ~ Agyaggödör.* — Gödör a falu észa­ki részén, itt vetették az agyagot a vályogtéglához.

**Vályogvető gödör 2.** *Vályogvet¥ gödör ~ Agyaggödör ~ Kenderáztatê gödör.* — Gödör a belterületen kívül délre, a Péterszegi út nyugati oldalán, itt vetették az agyagot vályogtéglához. Erősen vizes időkben az 1970-es években kender áztatására is szolgált, innen a ***Kenderáztató gödör***elnevezése.

**Vén-kert** lásd **Öreg-kert**

**Vereskút** *Vereskút ~ Kovács-f¥d.* — Szántó a Kapás dűlő déli oldalán a Község-föld mellett. Ma már a *Vereskút* nevet kevesen ismerik, s inkább a tulaj­donos után ***Kovács-föld***-nek nevezik. A településen él *Veress* nevű család, a név­használók azonban nem kötik hozzájuk a névadás motivációját.

**Vereskúti-csatorna** *Vereskúti-csatorna.* — Csatorna, a Vereskúton és a Ka­páson folyik keresztül.

**Vonal** *Vonal.* — Dűlő a 47-es főút keleti oldalán. Nevét vonalszerű, nyíl­egye­nes alakjáról kapta. Két része a *Belső-* és *Külső-Vonal* nevet viseli.

**V. Szabó-föld** *Vé Szabï-f¥d.* — Szántó, legelő a külterület keleti részén a Belső-Horgasban. Nevét a tulajdonosáról kapta.

**Zug utca** lásd **Béke utca**

**Zsidó-gát** lásd **Budai-gát**

**Zsófi-kút** *Zsïfi-kút.* — Artézi kút a Dózsa György utcán. A helybeliek sze­rint a nevét a kút közvetlen közelében lakó Szőllősi Zsófiáról kapta.

Irodalom

ÁSz. = Fehértói Katalin, *Árpád-kori személynévtár. 1000–1301.* Budapest, Akadé­miai Kiadó, 2004.

DCSz. = Kálnási Árpád, *Debreceni cívis szótár.* Debrecen, Debreceni Egyetem Magyar Nyelvtudományi Intézet, 2005.

FNESz. = Kiss Lajos, *Földrajzi nevek etimológiai szótára* *1–2.* Budapest, Akadémiai Kiadó, 1988.

FKnT. = Bába Barbara–Nemes Magdolna, *Magyar földrajzi köznevek tára.* Debre­cen, Debreceni Egyetemi Kiadó, 2014.

HBmFn. 1. = Bába Barbara szerk., *Hajdú-Bihar megye helynevei 1. A Hajdú­böször­ményi és a Hajdúhadházi járás helynevei.* Debrecen, Debreceni Egyetemi Kiadó, 2015.

Karalyos-Szénási Gyula 2000. *Tépei krónika.* Tépe, Önkormányzat.

Salamon I.–Németh A.–Mihályfi S.–Koltai J. 2007. A gyepgazdálkodás hazai hely­zete. URL: http://pannongyep.hu/pdf/pdf\_98.pdf. (2015. 12. 20.).

TESz. = Benkő Loránd főszerk., *A magyar nyelv történeti-etimológiai szótára 1–4.* Budapest, Akadémiai Kiadó, 1967–1984.

1. \* Készült a Magyar Tudományos Akadémia Bolyai János Kutatási Ösztöndíjának támogatá­sával. [↑](#footnote-ref-1)